पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद. मलेरना ओवरब्रिज के गार्डर रखने के काम के चलते रात में यात्रियों को परेशानी झेलनी पड़ेगी। इस दौरान दर्जन भर एक्सप्रेस ट्रेनों को विभिन्न स्टेशनों पर खड़ा किया जाएगा। जबकि दिल्ली-पलवल ईएमयू शटल 3 दिन फरीदाबाद तक चलेगी। जबकि 3 दिन रद्द कर दी गई है।
गौरतलब है कि बडख़ल की तरह ही बल्लभ गढ़ के समीप मलेरना ओवरब्रिज बनाया जा रहा है। इस ब्रिज पर गार्डर रखे जाने हैं। इसके लिए रात 11 से 13 जून व 16 जून से 18 जून तक देर रात 12 से तड़के 3.45 बजे तक यह मार्ग प्रभावित रहेगा। इसकी वजह से दर्जन भर एक्सप्रेस ट्रेनों को दिल्ली की ओर से से जाते समय तुगलकाबाद, ओखला और फरीदाबाद के स्टेशन पर ठहराव करना पड़ेगा।
जबकि मथुरा की ओर से आने वाली ट्रेनें पलवल, असावटी आदि स्टेशनों पर रुकेंगी। नॉर्दर्न रेलवे प्रवक्ता एएस नेगी का कहना है कि रात में इस मार्ग पर ट्रेनों का आवागमन कम है। इसलिए निर्माण का यह समय चुना गया है। संभव हुआ तो ट्रेनों को धीरे-धीरे इस मार्ग से गुजरने की इजाजत भी दी जाएगी।
ये ट्रेनें होंगी लेट
मथुरा की ओर
न्यू दिल्ली-मुंबई समर स्पेशल(सोमवार, गुरुवार)। साईंनगर शिरडी स्पेशल(गुरुवार)। श्रीगंगानगर-नांदेड एक्सप्रेस। इसके अलावा भी कई ट्रेनें जो समय पर नहीं पहुंची होंगी।
दिल्ली की ओर
मुंबई-अमृतसर पठानकोट। दक्षिण एक्सप्रेस। कोटा-निजामुद्दीन समर स्पेशल। सवरेदया एक्सप्रेस(गुरुवार)। यमुनानगर-जम्मूतवी एक्सप्रेस(बुधवार)। पातालकोट एक्सप्रेस। स्वराज एक्सप्रेस। मालवा एक्सप्रेस।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva awa_Deva bho_Deva zho_Hant eng_Latn